Nuusbrief 12 (Graad 8)
Groentjiekonsert en Inhuldiging
Omdat ons die wetgewing nougeset wil volg EN omdat dit lyk asof dit nog vir 'n paar dae gaan reën, is dit steeds vir ons uitdagend om 'n spesifieke datum te bevestig vir die Groentjiekonsert + Inhuldiging.
Daar is dus steeds twee tentatiewe datums: Donderdag, 11 Feb en Vrydag, 19 Feb.
Sodra ons 100% sekerheid het oor die datum, sal ons u onmiddellik in kennis stel (op die laatste komende Dinsdag) en ook alle verdere detail m.b.t. die dag se verloop, wat u kind moet saambring, wat u moet saambring, ens. aan u deurgee.
Om te verseker dat alle maatreëls in plek is en dat Covid-protokol gevolg en toegepas word, kan ons SLEGS OUERS toelaat om beide hierdie funksies by te woon. Vir die korrekte venue- en sitplekverdelings (volgens protokol), versoek ons dat u asb die onderstaande link sal volg en vir ons die vorm sal invul, sodat ons presies weet hoeveel ouers teenwoordig sal wees.
Voltooi die vorm asb vir ons teen Vrydag, 5 Februarie om 13:00.
Baie dankie vir u geduld en begrip in hierdie verband.
*Bashers: Volgens die verskaffers sal die nuwe bashers middel-Februarie afgelewer word. Indien dit egter nie betyds arriveer nie, sal ons reël dat u dogter wel 'n basher het vir die Inhuldiging.